Huippufutareille saattuu ja tapahtuu - tässä naurettivimmat loukkaantumiset
31.05.2015 klo 10:49
Jalkapalloilijoilta on jäänyt pelejä väliin vuosien varrella mitä erikoisimpien syiden vuoksi.
Santiago Cañizares sai palloja kiinni, mutta hajuvesipullot olivat miehen heikkous. GETTY IMAGES
Purelyfootball.com listasi verkkosivuillaan omituisimmat loukkaantumiset jalkapallon historiassa.
Hull Cityn manageri Steve Bruce ilmoitti maaliskuussa, että Brady on ulkona joukkueen kokoonpanosta. Syy: mies putosi kuoppaan harjoituksissa. Tämän tarkempaa tietoa Bradyn vammasta ei saatu.
Cañizares oli 2000-luvun alussa Espanjan maajoukkueen ykkösmaalivahti. Mieheltä jäivät kuitenkin vuoden 2002 MM-kisat väliin, koska hänen varpaastaan katkesi jänne juuri ennen kisoja. Ai mitenkö vamma syntyi? Liimanäppi pudotti hajuvesipullon omille varpailleen. Cañizaresille löytyi kuitenkin kohtalainen tuuraaja: Iker Casillas.
Leeds-vuosinaan tähtitoppari onnistui nyrjäyttämään polvensa pelaamalla jalkapalloa – pelikonsolilla.
Batty joutui aikoinaan jäämään sivuun pelikentiltä polven nivelsidevamman vuoksi. Vammassa ei sinällään ollut mitään erikoista, mutta tapa, jolla se tuli, jaksaa hämmentää yhä. Kovaotteinen keskikenttäpelaaja jäi nimittäin kaksivuotiaan tyttärensä alle, kun tämä ajoi kolmipyörällä.
Aston Villan laitapakki loukkasi polvensa huristellessaan Ferrarilla. Kuulostaa vaaralliselta, eikö? Sitä se ei kuitenkaan ollut. 163-senttinen Wright nimittäin venäytti polvensa, kun hän yritti epätoivoisesti kurottaa jalkaansa kaasupolkimelle.
Purely Footballin lista kokonaisuudessaan